ఉమారుద్ర కోటేశ్వరస్వామి ఆలయము
శ్రీ ఉమారుద్ర కోటేశ్వరస్వామి ఆలయము శ్రీకాకుళం జిల్లా, శ్రీకాకుళం పట్టణం లోని ఒక ప్రాచీన దేవాలయం. ఇక్కడ కోటేశ్వరస్వామి (శివుడు) చిరకాలంగా భక్తుల కోర్కెలను తీర్చుతూ కొలువైయున్నారు.ఈ ఆలయం బలరాముడు నిర్మించిన ఆలయం అయినందున ప్రాముఖ్యాన్ని సంతరించుకుంది. శ్రీకాకుళం పట్టణంలో భాగమైన గుడివీధిలో ఈ ఆలయం ఉంది. ఈ ఆలయం లోని కోటేశ్వర స్వామి ఉత్తరాంధ్ర భక్తజనకోటికి అభయప్రదాతగా విలసిల్లుతున్నారు. ఈ దేవాలయం కూర్మనాథస్వామి దేవస్థానం, శ్రీకూర్మం నకు 12 కి.మీ దూరంలో ఉన్నది.ఈ దేవాలయం శ్రీకాకుళం పట్టణమున, నాగావళి నది ఒడ్డున గుడివీధిలో వేంచేసియున్న శ్రీశ్రీశ్రీ ఉమారుద్ర కోటేశ్వర స్వామి పంచాయతన "దేవాలయం". ద్వాపర యుగాంతమున శ్రీ బలరామునిచే ప్రతిష్ఠింపజేసారు.
తూములూరు
శ్రీరామచంద్రుని సోదరుడైన లక్ష్మణునిచే గ్రామంలో ప్రతిష్ఠింపబడిన పరమశివుని ఆలయమే, నేటికీ శ్రీ లక్ష్మణేశ్వరస్వామి ఆలయంగా విరాజిల్లుతోంది. ఈ గ్రామములో రు. 1.3 కోట్లతో నిర్మించిన శ్రీ గంగా బాల త్రిపుర సుందరీ సమేత లక్ష్మణేశ్వర స్వామి ఆలయం నిర్మాణం పూర్తి అయినది. ఈ ఆలయ పునఃప్రతిష్ఠామహోత్సవాలలో భాగంగా, 2014, జూన్-1,2,3 తేదీలలో ఆలయంలో, ప్రత్యేకపూజలు నిర్వహించారు. శ్రీ గణపతి, శ్రీ లక్ష్మణేశ్వరస్వామి, శ్రీ బాల త్రిపురసుందరీదేవి, శ్రీ వీరభద్ర-భద్రకాళీదేవి, ద్వారపాలక, నందీశ్వర, సింహవాహన, శిఖర, ద్వజస్తంభ, బలిపీఠ, చండేశ్వర, కాలభైరవ, శ్రీ ఆంజనేయస్వామి, సతీ సమేత నవగ్రహ, యుగళనాగేంద్ర, ఉత్సవమూర్తుల విగ్రహ ప్రతిష్ఠ, 2014, జూన్-5న నిర్వహించారు. [3], [5]&[8] 
ఈ గ్రామంలోని శ్రీ చెన్నకేశవ, ఆంజనేయస్వామివార్ల ఆలయంలో నూతన ద్వజస్తంభం, శ్రీదేవీ భూదేవీ అమ్మవార్ల శిలా బింబ ప్రతిష్ఠను పురస్కరించుకొని 2014, మే-11 ఆదివారం నాడు, ప్రత్యేక పూజా కార్యక్రమాలు నిర్వహించారు. మద్యాహ్నం గామోత్సవం నిర్వహించారు. సోమవారం నాడు శ్రీ అంజనేయస్వామివారి ఆలయ జీర్ణోద్ధరణ, కలశ ప్రతిష్ఠ నిర్వహించారు. [7]
ఈ ఆలయ జీర్ణోద్ధరణ కార్యక్రమంలో భాగంగా 2015, జూన్-5వ తేదీ శుక్రవారంనాడు, అమ్మవారికి ప్రత్యేకపూజలు నిర్వహించారు. ఈ సందర్భంగా నిర్వహించిన సామూహిక కుంకుమార్చన కార్యక్రమంలో మహిళలు పెద్ద యెత్తున పాల్గొన్నారు. సాయంత్రం దీపోత్సవం కన్నులపండువగా సాగినది. [9]